РЕПУБЛИКА СРБИЈА

НАРОДНА СКУПШТИНА

Одбор за просторнопланирање,саобраћај,

инфраструктуру и телекомуникације

13 Број: 06-2/80-24

22. јул 2024. године

Б е о г р а д

З А П И С Н И К

ДРУГЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 22. ЈУЛА 2024. ГОДИНЕ

Седница је почела у 13.02 часова.

 Седницом је председавао Угљеша Марковић, председник Одбора.

Седници су присуствовали чланови Одбора: Томислав Јанковић, Бранислав Јосифовић, Драган Јовановић, Весна Савовић Петковић, Јасмина Каранац, Мирослав Кондић, Сташа Стојановић, Предраг Марсенић, Роберт Козма, Ненад Филиповић, Мила Поповић, Драган Станојевић и др Татјана Марковић Топаловић.

Седници Одбора је присуствовао заменик члана Одбора: Стефан Китановић (заменик Далибора Шћекића).

 Седници нису присуствовали чланови Одбора: Мирослав Петрашиновић, Ђорђе Станковић, нити њихови заменици.

Седници су присуствовали из Министарства грађевинарства, саобраћаја и инфраструктуреАлександра Софронијевић, државни секретар,Михајло Мишић, државни секретар и Војкан Томић, секретар министарства.

Одбор је, већином гласова (15 „за“ ) у складу са предлогом председника Одбора усвојио следећи

Д н е в н и р е д :

-Усвајање записника 1. седнице Одбора

1. Разматрање Предлога закона о измени и допунама Закона о посебним условима за реализацију пројекта изградње станова за припаднике снага безбедности, који је поднела Влада (број 011-1617/24 од 4. јула 2024. године);

2. Разматрање Предлога закона о потврђивању Протокола за унапређење Споразума о економској и техничкој сарадњи у области инфраструктуре између Владе Републике Србије и Владе Народне Републике Кине, који је поднела Влада (број 011-1626/24 од 5. јула 2024. године);

3. Разматрање Информације о раду Министарства грађевинарства, саобраћаја и инфраструктуре, за јануар - март 2024. године, (број 02-1723/24 од 17. јула 2024. године).

Пре преласка на рад по утврђеном дневном реду Одбор је једногласно усвојио записник 1. седнице Одбора.

**Прва тачка дневног реда** - Разматрање Предлога закона о измени и допунама Закона о посебним условима за реализацију пројекта изградње станова за припаднике снага безбедности, који је поднела Влада.

Александра Софронијевић, државни секретар, навела је да је Предлога закона о измени и допунама Закона о посебним условима за реализацију пројекта изградње станова за припаднике снага безбедности ступио на снагу 2018. године. Циљ је да се припадницима снага безбедности, члановима породичних домаћинстава палих бораца, ратним војним инвалиди и одређеним категоријама лица омогући трајно решавање стамбеног питања кроз куповину под повољнијим условима од оних који су тренутно на тржишту. Закон је у неколико наврата претрпео измене јер је током примене уочено да један број лица која су остварили права на станове исте не користи на начин који је законом предвиђен.

Циљ измена који се решавају овим предлогом је прецизирање поједних одредби и ефикаснија примена закона.

Одбор је, у складу са чланом 155. став 2. Пословника Народне скупштине одлучио, већином гласова (10 гласова „за“, 4 „није гласало“) да предложи Народној скупштини да прихвати Предлог закона о измени и допунама Закона о посебним условима за реализацију пројекта изградње станова за припаднике снага безбедности, у начелу.

За известиоца Одбора на седници Народне скупштине одређен је Угљеша Марковић, председник Одбора.

**Друга тачка дневног реда** - Разматрање Предлога закона о потврђивању Протокола за унапређење Споразума о економској и техничкој сарадњи у области инфраструктуре између Владе Републике Србије и Владе Народне Републике Кине, који је поднела Влада.

Михајло Мишић, државни секретар, истакао је да је 2009. године потписан Споразум о економској и техничкој сарадњи из области инфраструктуре са Народном Републиком Кином. У члану 2. Протокола имамо појашњавање појмова везаних за железничка средстава, промоцију преласка на зелени, нискоугљенични и одрживи развој. У тачки 6. се прецизирају појмови везани за ПДВ. У члану 8. се прецизира водећа улога Радне групе за инвестициону сарадњу Србије и Кине у оквиру Мешовите међувладине комисије за економску сарадњу између Србије и Кин. У тачки 11. се третирају питања чисте енергије, заштите животне средине, и инфраструктурних зона економске и трговинске сарадње и подржавају различити видови сарадње финансијских институција и предузећа двеју страна.

У дискусији су учествовали: Роберт Козма, Мила Поповић и Томислав Јанковић.

Одбор је, у складу са чланом 155. став 2. Пословника Народне скупштине, већином гласова (11 гласова „за“, 1 „против“ и 3 „није гласало“) одлучио да предложи Народној скупштини да прихвати Предлог закона о потврђивању Протокола за унапређење Споразума о економској и техничкој сарадњи у области инфраструктуре између Владе Републике Србије и Владе Народне Републике Кине.

За известиоца Одбора на седници Народне скупштине одређен је Угљеша Марковић, председник Одбора.

**Трећа тачка дневног реда -** Разматрање Информације о раду Министарства грађевинарства, саобраћаја и инфраструктуре, за јануар - март 2024. године.

Војкан Томић, секретар министарства наводи да је у извештајном периоду министарство издало 99 грађевинских дозвола предрачунске вредности 49 милијарди динара, тј., 15,8 % од укупне предрачунске вредности свих грађевинских дозвола у Србији (око 310 милијарди динара). У поменутом извештајном периоду издато је 6421 грађевинских аката. У Сектору за комуналне делатности, стамбену и архитектонску политику, енергетску ефикасност и грађевинске послове очекују се измене и допуне закона у области комуналне делатности. Припремљен је Нацрт закона о гробљима и сахрањивању као и Нацрт закона о изменама и допунама Закона о становању и одржавању зграда. Настављене су припреме годишњег извештаја за Европску комисију за 2023-2024. годину у оквиру Поглавља 15. У оквиру Сектора за просторно планирање у 2023. години је доношењем измена и допуна Закона о планирању и изградњи формирана Агенција за просторно планирање која је почела са радом. Што се тиче самог министарства за извештајни периода јануар - март потврђено је десет урбанистичких пројеката. Сектор за железнице и интермодални транспорт је наставио да ради на великим инфраструктурним пројектима који су започети. До краја године треба да се заврши брза пруга Београд - Нови Сад - Суботица, настављени су радови на прузи Ниш – Димитровград и отпочеле су припреме за израду пруге Београд центар – Национални стадион ЕКСПО. Имајући у виду да је укупна процена вредности свих пројекта преко 1,5 милијарди евра, у оквиру железница, очекивања су да се пројекти даље наставе и уз подршку других финансијских институција имајући у виду да смо и у претходном периоду од стране ЕУ добили одрђену финансијску подршку. У Сектору за друмски транспорт, путеве и безбедност саобраћаја припремљен је Нацрт закона о изменама и допунама Закона о превозу путника у друмском саобраћају, измене и допуне Закона о радном времену посаде возила у друмском превозу и тахографа и одређена подзаконска акта. Што се тиче водног саобраћаја у децембру 2023. године отворено је међународно путничко пристаниште у Шапцу које је почело са радом у извештајном периоду. Такође, настављено је са радом на великим инфраструктурним пројектима везаним за водну инфраструктуру пре свега на лукама Сремска Митровица, Прахово и Богојево. Очекује се да се до краја јула месеца крене са дугоочекиваним пројектом вађење потопљене флоте из Другог светског рата.

У Сектору за ваздушни саобраћај поред редовних активности припремљен је Нацрт закона о изменама и допунама Закона о истражним несрећама у ваздушном, железничком и водном саобраћају, Нацрт закона о измени и допуни Закона о облигационим и основама својинско-правних односа у ваздушном саобраћају, Нацрт закона о измени и допуни Закона у ваздушном саобраћају и Нацрт закона о измени и допуни Закона о транспорту опасне робе и пратећи правилници и подзаконски акти. У оквиру Сектора за инспекцијски надзор издвојен је рад инспекције за друмски саобраћај, грађевинске инспекције и инспекције за транспорт опасне робе. У Сектору за међународну сарадњу и европске интеграције настављене су редовне активности.

Настављен је рад на великим инфраструктурним пројектима. Истакнути су пројекти Пожега - Бољаре, Нови Сад - Рума, Рума - Шабац - Лозница, Моравски коридор, наставак радова на пројекту Београд – Сарајево а посебно део Пожега - Котроман, рад на пројекту обилазница око Новог Сада и изградња новог моста, реконструкција и доградња граничног прелаза Хоргош, обилазнице око Горњег Милановца, Пожаревца, Пожеге, Ужица, Крагујевца, Ваљева, Свилајнца, изградња тунела на Кадињачи, рад на пројектима Београд - Зрењанин - Нови Сад, рад на пројекту који треба да повеже Војводину и наставак великих инфраструктурних пројеката, пре свега београдски метро, измештање моста на реци Сави.

У дискусији су учествовали: др Татјана Марковић Топаловић, Предраг Марсенић, Угљеша Марковић, Мила Поповић, Роберт Козма, Драган Јовановић, Драган Станојевић, Бранислав Јосифовић и Томислав Јанковић.

Сагласно члану 229. Пословника Народне скупштине, Одбор је размотрио Информацију о раду Министарства грађевинарства, саобраћаја и инфраструктуре, за јануар - март 2024. године и одлучио, већином гласова (11 гласова „за“, 1 „уздржан“ и 3 „није гласало“), да је прихвати са закључком да је неопходно да се стране 50. и 52. Информације ускладе са примедбама које је народни посланик Предраг Марсенић изнео на седници Одбора, имајући у виду да је учињен ненамеран пропуст.

 Седница је закључена у 14.28 часова.

Седница је преношена у live stream-у и тонски снимана, а видео запис се налази на интернет страници Народне скупштине.

СЕКРЕТАР OДБОРА ПРЕДСЕДНИК OДБОРА

 Маја Димитријевић Угљеша Марковић